MUNICIPIUL TIMIŞOARA                                                         Aprobat,
DIRECŢIA CLĂDIRI, TERENURI ŞI DOTĂRI DIVERSE                           PRIMAR 

BIROUL EVIDENŢA PATRIMONIU
Nr.SC2013-16307/07.06.2013                                                    NICOLAE ROBU
                                                  REFERAT
privind aprobarea documentaţiei pentru apartamentarea imobilului situat în Timişoara, str. Vasile Alecsandri nr.1 
          Se supune spre analiză Comisiilor din cadrul Consiliului Local al Municipiului Timişoara, adresa cu nr. CT2013-1246/05.03.2013 depusă de SC BLACK LIGHT SRL, însoţită de documentaţia tehnică de apartamentare a imobilului situat în Timişoara str. Vasile Alecsandri nr. 1, înscris în C.F. nr. 419709 Timişoara, provenită din conversia de pe hârtie a CF nr. 62391, nr. topo. 297, întocmită de către SC BLACK LIGHT SRL cu nr. 2029/2012.
Din documentaţie rezultă faptul că imobilul este compus din 14 spaţii cu altă destinaţie decât cea de locuinţă, din care SAD4 este în proprietatea SC Dianthus SRL în baza contractului de vânzare-cumpărare nr. 352/22.09.2005, iar restul de 13 spaţii cu altă destinaţie decât cea de locuinţă se află în proprietatea Municipiului Timişoara.
         Prin art. 84 alin. 1 din Regulamentul de organizare şi funcţionare a birourilor de cadastru şi publicitate imobiliară aprobat prin  Ordinul nr. 633/13.10.2006 al Ministerului Administratiei si Internelor – Agentia Nationala de cadastru si Publicitate Imobiliara se prevede că „Modificările care intervin  prin operaţiuni de alipire ori  prin cele de dezlipire a imobilelor se fac pe baza unor documentaţii  cadastrale recepţionate de biroul teritorial, cu consimţământul titularului, dat în formă autentică.” 
          Având în vedere cele de mai sus,
Propunem:

          Emiterea unei hotărâri de consiliu local, prin care să se aprobe apartamentarea imobilului situat în Timişoara str. Vasile Alecsandri nr. 1, înscris în C.F. nr. 419709 Timişoara, provenită din conversia de pe hârtie a CF nr. 62391, nr. topo. 297, conform documentaţiei întocmită de către SC BLACK LIGHT SRL cu nr. 2029/2012.

